bg ru bg ru hbs_cyr ru bg ky bg bg bg bg bg de bg bg bg bg bg mk bg en bg uk bg bg en de bg en de bg en de bg bg bg bg bg de bg de bg de bg de bg de mk de bg ru ru bg bg bg uk bg bg bg uk uk bg ru en ru bg en
Спектакълът “Одисей“ гостува на Фестивала за антична драма “Стоби“ - plovdivtime.bg
Начало Арт сцена Спектакълът “Одисей“ гостува на Фестивала за антична драма “Стоби“
Спектакълът„Одисей”, една от най-мащабните и впечатляващи театрални постановки в България през последните години, ще гостува на Фестивала на античната драма „Стоби” в северномакедонския град Велес.
Самият фестивал има цел да запази традицията на античния театър. Представленията обикновено се изпълняват на древна антична сцена, но за първа година фестивалът се премества в напълно реновирания Драматичен театър на Велес. „Одисей“ е първото представление на пловдивската трупа, което гостува на международния фестивал. Представлението е и с най-голям екип от всички участници на авторитетния форум в Северна Македония. Повече от 70 човека ще осъществят спектакъла.
„Одисей” е зрелищно театрално пътуване, създадено в Драматичен театър-Пловдив от екипа на режисьора Диана Добрева. Автор на оригиналния авторов драматургичен текст по Омир е Александър Секулов, сценографията е на Мира Каланова, музиката - на Петя Диманова. Хореографията е дело на Деян Георгиев, за музиката са ползвани оригинални инструменти, изработени от гръцкия музикант Янис Пантазис. Дизайнът на визуализациите е на Петко Танчев.
Спектакълът „Одисей“ е разказ за пътя на човека към себе си, срещу себе си, отвъд себе си. Момчето, тръгнало към Троя, приема младостта като златно покритие на собственото име. Зрелият мъж, който се завръща към родния остров, опознава гнева на боговете и разбира какво е да пътува срещу времето. Но Итака не е последен пристан за този, който е обречен да бъде герой. Пророчество го тласка към последно пътуване отвъд познатите предели. На  брега е застанала Пенелопа – жена, която знае как да прекоси раздялата, за да дари на любовта единственото, което заслужава – вечност. За да може пътуването да продължи.
В спектакъла са използвани стихове от Кавафис, Сеферис и Иван Методиев.
„Одисей” е част от програмата на Пловдив –Европейска столица на културата 2019.
Актьорският екип събра част от ярките лица на българския театър, различни и многообразни като талант, присъствие и възраст. Участват Константин Еленков, Стилиян Стоянов, Добрин Досев, Алексей Кожухаров, Ивайло Христов, Симеон Алексиев, Ивана Папазова, Елена Кабасакалова, Маргита Гошева, Тодор Дърлянов, Радина Думанян, Троян Гогов, Деян Георгиев, Петър Дочев, Диана Спасова, Василена Винченцо, Калоян Трифонов , Димитър Банчев, Венелин Методиев, Георги Богданов, Румен Драганов, Мария Сотирова, Боряна Братоева, Патриция Пъндева, Славена Зайкова, Биляна Георгиева, Аделина Желязкова, Надежда Колева, Йоана Кирчева, Таня Стоунс, Пламена Божилова, Красимир Василев, Георги Сиркатов, Атанас Апостолов, Валери Георгиев, Павел Сапунджиев.
Балабановата къща домакин на изложба с плакати от колекцията на Полския институт
В Северна Македония: Пловдивският театър победи футбола
“Призракът е тук“ вече и онлайн, визуалните творби се продават с благотворителна цел
Балабановата къща домакин на изложба с плакати от колекцията на Полския институт
В Северна Македония: Пловдивският театър победи футбола
“Призракът е тук“ вече и онлайн, визуалните творби се продават с благотворителна цел
Пловдивчанин спечели два златни медала от световен конкурс по фотография
Един от най-добрите китаристи на нашето време ще закрие GuitArt в Пловдив
Иво Димчев открива 6Fest в Пловдив днес
гр. Пловдив, България ул. "Орловец" 9
Телефон: 070010248 Телефон: 032 20 73 44 Телефон за реклама: 087 900 22 22
© 2018 - 2020 Plovdiv Time, Всички права запазени.